

**Republika e Kosovës**

Republika Kosova-Republic of Kosovo

*Qeveria - Vlada - Government*

*Ministria e Administrimit Pushtetit Lokal*

*Ministarstvo Lokalne Administrcije Samouprave*

 *Ministry of Local Government Administration*

Prishtinë, datë, 20.04.2023

Në mbështetje të kapitullit III të Kushtetutës së Republikës së Kosovës, bazuar në Ligjin nr.03/L-047 për Mbrojtjen dhe Promovimin e të Drejtave të Komuniteteve dhe Pjesëtareve të tyre në Republikën e Kosovës,

Ligjin nr.08/L-193 mbi Ndarjet Buxhetore për Buxhetin e Republikës sё Kosovës për vitin 2023, shtojcën 14 të Rregullores (QRK)-nr. 02/2021 për Fushat e Përgjegjësisë Administrative të Zyrës së Kryeministrit dhe Ministrive, shpallë:

THIRRJE PUBLIKE PËR NDËRTIMIN E SHTËPIVE PËR PJESËTARET E KOMUNITETEVE

JO SHUMICË NË KOMUNA PËR TË CILËT NDIHMA ËSHTË E NEVOJSHME

Kjo thirrje publike nga Ministria e Administrimit të Pushtetit Lokal (MAPL), ka për qëllim që pjesëtareve të komuniteteve jo shumicë në komuna në Republikën e Kosovës, të cilët janë në gjendje të rëndë ekonomike dhe sociale, të cilët nuk kanë kushte adekuate të banimit, me qëllim të ju krijohen kushte normale për jetesë.

Për financimin e kësaj thirrje janë të ndara **LOT 1 - 2,000,000.00 Euro.**

**Kriteret për mbështetjen në** **ndërtimin e shtëpive për pjesëtaret e komuniteteve jo shumicë për të cilët ndihma është e nevojshme, si në vijim:**

1. *Të jenë shtetas të Republikës së Kosovës dhe të posedoj dokument identifikues të Republikës së Kosovës;*
2. *Të mos këtë shtëpi ose objekt banimi, gjendja e shtëpisë apo objektit të banimit të mos i plotësoj kushtet*

*për renovim (për aplikuesit për ndërtimin e shtëpive);*

1. *Posedimi i pronës për ndërtimin e shtëpisë(truallit),*
2. *Të mos ketë përfituar ndihmë për ndërtim të shtëpisë nga ana e Institucioneve te tjera dhe organizatave ndërkombëtarë;*

**Dokumentacioni i cili duhet të dorëzohet:**

1. *Aplikacionin/Kërkesën (shkarko në ueb,* [*https://mapl.rks-gov.net/*](https://mapl.rks-gov.net/)*) të plotësuar më të gjitha të dhënat dhe të nënshkruar nga ana e aplikuesit;*
2. *Kopjen e Letërnjoftimit për aplikuesin; (nëse aplikuesi nuk ka letërnjoftim për arsyeje te moshës, ose kryefamiljari nuk ka zotësinë e veprimit, aplikimin e bënë kujdestari i tij).*
3. *Deklaratën mbi bashkësinë familjare;*
4. *Vërtetim që nuk posedon objekt banimi nga drejtoria përgjegjëse për çështje sociale në Komunën përkatëse;*
5. *Certifikatën e pronësisë (fletën poseduese të pronës) ose dokument i noterizuar mbi disponueshmërinë e pronës;*
6. *Deklaratën nën betim (shkarko në ueb,* [*https://mapl.rks-gov.net/*](https://mapl.rks-gov.net/)*) që nuk ka përfituar më parë ndihmë për ndërtim dhe renovimin e shtëpisë (e nënshkruar nga ana e aplikuesit);*
7. *Dëshminë që është nën asistencë sociale, dhe nuk ka anëtar të familjes të punësuar;*
8. *Dokumente të tjera mbi gjendjen shëndetësore të aplikuesit apo anëtareve tjerë të familjes (nëse është e aplikueshme).*

 **Informata plotësuese**

*Prioritet në kushte të barabarta duhet të kenë kategoritë si në vijim:*

1. *Përfituesit potencialë ose familjar me nevoja të veçanta;*
2. *Përfituesit potencialë me familjar në gjendje të rëndë shëndetësore;*
3. *Përfitues potencial qe nuk janë te punësuar dhe nuk janë përfitues te skemës sociale.*
4. *Prindërit vetë ushqyese.*
5. *Numri i anëtarëve të familjes*

 ***Vëmendje:***

Përfitues do të jenë personat fizik që janë renditur më pikë më të larta nga komisioni vlerësues, varësisht prej limiteve buxhetore të planifikuara. Të gjithë përfituesit obligohen që ndihmën e pranuar ta përdorin për qëllimin e kërkuar.

**Periudha e aplikimit:**

Njoftimi për thirrje publike është i publikuar në ueb faqen e Ministrisë së Administrimit të Pushtetit Lokal (MAPL), *(* [*https://mapl.rks-gov.net/*](https://mapl.rks-gov.net/) *).* Të gjitha informatat e nevojshme dhe formularët për aplikim në këtë thirrje publike, mund t’i gjeni si në këtë ueb faqe të Ministrisë, si dhe në ndërtesën e Ministrisë së Administrimit të Pushtetit Lokal (MAPL, ndërtesa e Rilindjes).

Aplikuesit që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin në kopje fizike në katin përdhes në Ndërtesën e Qeverisë (ish Rilindja) për çdo dite pune nga ora 10:00 deri 12:00 dhe nga ora 13:00 deri 15:00 ose në email adresën: Mapl.Aplikimi@rks-gov.net.

Aplikacionet që dorëzohen në mënyrë fizike, duhet të jenë të mbyllura në zarf, në të cilin shkruhet:

* *Emri dhe Mbiemri i Aplikuesit;*
* *Komuna e Aplikuesit;*
* *Data e aplikimit dhe*
* *LOT-i per të cilin aplikojnë (LOT 1- Ndërtim i shtëpisë apo LOT 2 – Renovim i shtëpisë/banesës);*

Thirrja do të jete e hapur nga data 20.04.2023 deri me datë 12.05.2023, në orën 16:00. Aplikimet pas këtij afati nuk pranohen.

Lidhur me këtë thirrje do te organizohen 5 takime publike rajonale, për vendin dhe datën e të cilave do të njoftoheni me kohë. Gjithashtu informacione dhe sqarime shtesë mund të merren direkt nga zyrat e Ministrisë së Administrimit të Pushtetit Lokal (MAPL) në email adresën: jeton.qela@rks-gov.net ose ne numrin e telefonit +38 200 35 587.

Per çdo parregullsi që mund të hasni gjate këtij procesi, ju lutem që të lajmëroni rastin tek organet përgjegjëse në numrin e telefonit: 192; 038 550 999 dhe 0800199999 dhe email adresën: info@kosovopolice.com